УТВЪРДИЛ:

Борислава Хаджийска,

директор

**НАЧАЛЕН ИНСТРУКТАЖ**

**ПО БЕЗОПАСНОСТ, ХИГИЕНА НА ТРУДА И ПРОТИВОПОЖАРНА ОХРАНА С ПЕРСОНАЛА**

1. Няма случайна трудова злополука - тя не се случва, а се предизвиква.

2. Вниманието е най-сигурното средство за предпазване от злополука;

3. Запознаване с местоположението на конкретното работно място, възможните подходи към (и изходи от) него и техническата му съоръженост.

4. Конкретните права и задължения за даденото работно място и взаимовръзки с останалите работни места. Норми на поведение.

5. Явявайте се на работа навреме, отпочинали, бодри, в спретнато и чисто облекло.

6. Недопустимо е идването на работа в нетрезво състояние.

7. Не извършвайте действия и постъпки, чрез които може да увредите здравето и застрашите живота на себе си и околните.

8. По време на работа не отвличайте вниманието си с други неща и лица.

9. Не допускайте недружелюбни отношения и конфликти с колегите и ръководителите си, водещи до отвличане на вниманието от пряката ви дейност и водещи до аварии и злополуки.

10. За избягване на опасност от подхлъзване и падане подът навсякъде да бъде сух и чист.

11. Не се допуска затрупването на проходи, стълбища и аварийни изходи с каквито и да са предмети и материали, за да бъдат винаги свободни за преминаване.

12. Движението в обекта да се извършва внимателно и само по определените за това места.

13. При извършване на ремонтни работи в и около обекта преминавайте извън зоните на ремонта.

14. При движение между сградите на обекта стриктно да се спазва Закона за движение по пътищата. Пресичането на улиците и булевардите да се извършва с повишено внимание и само по определените за целта места - маркирани пешеходни пътеки.

15. Не включвайте и не работете с машини, съоръжения и инсталации, чието действие ви е непознато и не сте инструктирани за безопасно боравене с тях.

16. Забранява се ремонт и други действия по електрическата, водопроводната, климатичната, телефонната и други инсталации и системи освен от съответните оторизирани специалисти.

17. За избягване аварии и злополуки с електрически ток да се спазват стриктно следните указания по електробезопасност:

• всички щепсели и контакти трябва да бъдат тип шуко и надеждно занулени.

• преди започване на работа с електроуреди проверете изправността на захранващият кабел и щепсела. Работа с наранен или оголен захранващ кабел и нагорял или със счупен корпус щепсел е абсолютно забранена;

• работете само с напълно проверени и изправни електроуреди, като стриктно спазвате указанията на производителя за експлоатация, поддържане и безопасна работа. При забелязване на неизправност или при съмнение за такава, незабавно изключете електроуреда и уведомете прекия си ръководител.

• Забраняват се всякакъв вид опити за отваряния, настройка и ремонт на електроуреди, апарати, устройства и поправки на захранващите ги кабели освен от оторизираните технически лица;

• забранява се изключването на щепселите чрез издърпване на кабела. Това трябва да става чрез издърпване на щепсела, като същевременно се придържа капачката на контакта;

• забранява се стъпването върху захранващите кабели или застъпването им с бюра или други тежки предмети;

• забранено е усукване, връзване и пречупване на захранващите кабели;

• захранващите кабели, след приключване на работа, внимателно се навиват, като се започва от страната на електроуреда (апарата, устройството), за да се избегне усукването им;

• абсолютно е забранено заливането с вода на електроуреди, апарати, съоръжения или на техните командни органи. Ако това се допусне, тяхната употреба може да става само след обстоен преглед и разрешение от електротехническата служба;

• строго е забранено самостоятелното влизане и боравене с електросъоръженията в електротаблата;

• всички ремонтни работи и контролни проверки по ел. инсталациите, ел. таблата и ел. съоръженията да се извършват от електротехници с необходимата квалификация.

• работа с нови електроуреди да се започва само след обстойно проведен инструктаж за правилните и безопасни начини на експлоатация.

18. Всички ремонтни работи по поддържане на машините, апаратите, устройствата и съоръженията да се извършват само от правоспособни лица, след като са изключени.

19. По време на ремонт на машините и съоръженията на пусковите автомати да се поставят задължително табелки “НЕ ВКЛЮЧВАЙ, РАБОТЯТ ХОРА!”. Снемането на табелката да става само от този работник или служител, който я е поставил.

20. Забранено е използването на ел. отоплителни и ел. нагревателни уреди (радиатори, калорифери, котлони, ютии и др.) донесени от домовете на служителите.

21. Забранено е използването на ел. отоплителни и ел. нагревателни уреди с открити реотани.

22. Ползване на електроотоплителни и електронагревателни уреди през отоплителния сезон за определени помещения става със заповед на ръководителя на обекта. Включването им става само при спадане на температурата в стаите под 19 градуса.

23. Електроотоплителните и електронагревателни уреди да се включват само в усилени контакти със щепсел тип “шуко”.

24. За всяка стая, в която се ползват отоплителни или електронагреватални уреди, със заповед се определя отговорник, който в края на работното време е задължен да изключи уреда от контакта на ел. мрежата.

25. След завършване на работа:

• приведете работното си място в пълен порядък;

• проверете дали всички електрически уреди са изключени;

• всички отпадъци да се изхвърлят в определените за целта места, като се внимава да няма тлеещи отпадъци.

26. При работа повече от половината законоустановено работно време с компютърни системи, калкулатори, екрани на лаптопи и технологично оборудване, което има контролен екран за изобразяване на данни и е предназначен за пряко ползване на оборудването спазвайте следните хигиенни изисквания:

• изследване на зрителния анализатор:

- при постъпване на работа;

- на три години на лицата ненавършили 40 години, и един път в годината - на навършилите 40 години;

- при възникване на смущения в зрението, за които има основание да се предполага, че се дължат на работа с видеодисплеи.

• ползвайте специални защитни очила;

• ползвайте 15 минути почивка на всеки 45 минути работа;

• разположете видеоекраните на компютрите така, че на 1.5 м. зад тях да няма постоянно работно място и да няма отражения и блясък върху екрана;

• настройте екрана така, че изображението да бъде стабилно, без трептене и разлика в яркостта на отделните знаци;

• разстоянието между очите на оператора и екрана да бъде не по-малко от 500 - 700 мм., а между очите и клавиатурата 450 - 500 мм.

27. Да познава и стриктно да спазва задълженията си определени в Правилника на училището, Правилника за вътрешния ред и настоящия инструктаж.

28. Строго да спазва заповедите на директора при бедствени ситуации, указанията на противопожарна охрана.

ИЗГОТВИЛ:.......................

Борислава Хаджийска, директор